
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1055 

5 Ιουνίου 2015 


ΑΠΟΦΑΣΕΙ Σ 

Αριθ. ΠΟΑ: 1112 

Τύπος και περιεχόμενο της δήλωσης εκχώρησης μι¬ 
σθωμάτων ακίνητης περιουσίας φυσικών προσώπων 
στο Δημόσιο, δικαιολογητικά που συνυποβάλλονται 
και διαδικασία βεβαίωσης των μισθωμάτων που εκ¬ 
χωρούνται. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 39 του 
Ν. 4172/2013, που προστέθηκαν με τις διατάξεις της παρ. 
3 του άρθρου 2 του Ν. 4328/2015 (ΦΕΚ 51 Α'). 

2. Τ ις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Οργανα» 
που κυρώθηκε με το πρώτο άρθρο του Π.δ. 63/2005 
(ΦΕΚ Α' 98). 

3. Τ ις διατάξεις του Π.δ. 111/2014 «Οργανισμός Υπουρ¬ 
γείου Οικονομικών» (Α' 178). 

4. Τ ις διατάξεις του Π.δ. 24/2015 «Διορισμός Αντιπροέ¬ 
δρου της Κυβέρνησης, Υπουργών Αναπληρωτών Υπουρ¬ 
γών και Υφυπουργών» (ΦΕΚ Α' 21). 

5. Την υπ’ αριθ. Υ6/2015 απόφαση του Πρωθυπουρ¬ 
γού «καθορισμός σειράς τάξης των Υπουργείων» (ΦΕΚ 
Β'204). 

6. Τ ις διατάξεις των άρθρων 1,2 και 3 του Ν.δ. 356/1974 
(Α' 90), Κώδικας Είσπραξης Δημοσίων Εσόδων. 

7. Τ ις διατάξεις του Κώδικα Φορολογικής Διαδικασίας 
(Ν. 4174/2013, Α' 170). 

8. Την ανάγκη καθορισμού της διαδικασίας εκχώρησης 
μη εισπραχθέντων μισθωμάτων ακίνητης περιουσίας 
στο Δημόσιο, χωρίς αντάλλαγμα. 

9. Το γεγονός ότι με την παρούσα απόφαση δεν προ- 
καλείται δαπάνη στο Κρατικό Προϋπολογισμό, αποφα¬ 
σίζουμε: 

Άρθρο 1 

Τύπος και περιεχόμενο της δήλωσης εκχώρησης 
και δικαιολογητικά που συνυποβάλλονται. 

1. Ο τύπος και το περιεχόμενο της δήλωσης εκχώρη¬ 
σης μη εισπραχθέντων μισθωμάτων ακίνητης περιουσί¬ 
ας έχει ως το συνημμένο υπόδειγμα εντύπου, το οποίο 
αποτελεί αναπόσπαστο τμήμα της παρούσας. 


2. Η εκχώρηση γίνεται με την υποβολή του συμπλη¬ 
ρωμένου εντύπου δήλωσης εκχώρησης από τον εκχω¬ 
ρητή στον αρμόδιο για τη παραλαβή της φορολογικής 
του δήλωσης Προϊστάμενο της Δημόσιας Οικονομικής 
Υπηρεσίας μετά το πέρας του φορολογικού έτους στο 
οποίο αφορούν και πριν την εμπρόθεσμη υποβολή της 
ετήσιας δήλωσης Φορολογίας Εισοδήματος. 

Στη δήλωση αναγράφονται υποχρεωτικά οι Α.Φ.Μ. του 
εκμισθωτή (εκχωρητή) και του μισθωτή (οφειλέτη) και ο 
αριθμός δήλωσης πληροφοριακών στοιχείων ακίνητης 
περιουσίας, εφόσον η σύμβαση μίσθωσης έγινε μετά 
την 1/1/2014 ή ο αριθμός καταχώρησης μισθωτηρίου. 

3. Με τη δήλωση εκχώρησης συνυποβάλλονται από 
τον εκχωρητή όλα τα σχετικά έγγραφα που αποδεικνύ- 
ουν τη μη είσπραξη των εκχωρούμενων μισθωμάτων, 
όπως ενδεικτικά: 

α) Το συμφωνητικό μίσθωσης ακίνητης περιουσίας (σε 
περίπτωση που υφίσταται έγγραφη σύμβαση μίσθωσης). 

β) Εξώδικη καταγγελία της μίσθωσης ή πρόσκληση 
καταβολής μισθωμάτων. 

γ) Αγωγή απόδοσης του μισθίου και καταβολής μι¬ 
σθωμάτων. 

δ) Δικαστική απόφαση απόδοσης του μισθίου και κα¬ 
ταβολής μισθωμάτων. 

Τα ανωτέρω δικαιολογητικά δεν απαιτείται να υπο¬ 
βάλλονται πρωτότυπα, αλλά αρκεί να υποβάλλονται 
ευκρινή φωτοαντίγραφα αυτών κατά τα οριζόμενα στις 
διατάξεις του άρθρου 1 του Κεφαλαίου Α' του Ν. 4250/ 
2014 (Α'74). 

4. Η δήλωση εκχώρησης συνοδεύεται υποχρεωτικά 
από Υπεύθυνη Δήλωση του Ν. 1599/1986, στην οποία 
βεβαιώνεται από τον εκχωρητή η μη είσπραξη των 
οφειλόμενων μισθωμάτων, το ακριβές ποσό αυτών, η 
ακρίβεια των κατατεθειμένων εγγράφων καθώς και η 
μη κατοχή άλλων εγγράφων και αποδεικτικών στοιχείων 
πλην των κατατεθειμένων. 

5. Αν ο μισθωτής εγκατέλειψε το μίσθιο εκουσίως, 
πριν ασκηθεί κατ’ αυτού κάποια δικαστική ενέργεια και 
δεν είναι δυνατή η προσκόμιση της αγωγής έξωσης, η 
εκχώρηση θα διενεργηθεί με την προσκόμιση του συμ¬ 
φωνητικού μίσθωσης εφόσον έχει συναφθεί έγγραφη 
σύμβαση μίσθωσης και σχετικής υπεύθυνης δήλωσης 
του ιδιοκτήτη στην οποία θα αναφέρεται η ημερομηνία 
εγκατάλειψης του μισθίου από τον μισθωτή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στην περίπτωση προφορικής μίσθωσης που έχει συ- 
ναφθεί μετά την 1/1/2014 αρκεί η καταχώρηση των πλη¬ 
ροφοριακών στοιχείων ακίνητης περιουσίας. 

Αρθρο 2 

Βεβαίωση και είσπραξη 
των μισθωμάτων που εκχωρούνται 

1. Η εκχώρηση ολοκληρώνεται με μόνη τη μονομερή 
δήλωση του εκχωρητή, ως ανωτέρω, χωρίς να απαιτεί¬ 
ται προηγούμενη ρητή αποδοχή της εκχώρησης από το 
Δημόσιο και αναγγελία της εκχώρησης των μισθωμάτων 
στον οφειλέτη. 

Το Δημόσιο υποκαθίσταται στα δικαιώματα του εκ¬ 
χωρητή. Ανάκληση της δήλωσης εκχώρησης δεν είναι 
δυνατή. 

2. Σε περίπτωση υποβολής της δήλωσης εκχώρησης 
εκπρόθεσμα, μετά την υποβολή της εμπρόθεσμης ετή¬ 
σιας δήλωσης Φορολογίας Εισοδήματος, η εκχώρηση 
δεν γίνεται δεκτή. 

3. Η προϋπόθεση που απαιτείται για την αποδοχή 
της εκχώρησης είναι η μη είσπραξη των εκχωρούμενων 
μισθωμάτων και όχι το εκκαθαρισμένο ή μη της απαί¬ 
τησης, καθώς και η φερεγγυότητα ή μη του οφειλέτη. 

Η εκχώρηση μη εισπραχθέντων μισθωμάτων διενερ- 
γείται με τις πιο πάνω προϋποθέσεις και στην περίπτω¬ 
ση που ο οφειλέτης-μισθωτής έχει πτωχεύσει. 


4. Η φορολογική αρχή προβαίνει στον έλεγχο των 
στοιχείων που υποβλήθηκαν, προκειμένου να εξακριβώ¬ 
σει εάν πραγματικά προκύπτει από αυτά ότι δεν έχουν 
εισπραχθεί από τον εκχωρητή τα μισθώματα που εκ¬ 
χωρούνται. 

Αν διαπιστωθεί η μη είσπραξη των μισθωμάτων, η 
χρηματική απαίτηση από εκχωρηθέντα ανείσπρακτα 
μισθώματα ακίνητης περιουσίας καταχωρείται στα βι¬ 
βλία εισπρακτέων εσόδων της Φορολογικής Διοίκησης 
από τον Προϊστάμενο της Δ.Ο.Υ. που είναι αρμόδιος 
για την παραλαβή της ετήσιας δήλωσης Φορολογίας 
Εισοδήματος του μισθωτή (οφειλέτη) ως δημόσιο έσοδο 
στον ΚΑΕ 3919 και εισπράττεται κατά τις διατάξεις του 
Ν.δ. 356/1974 (Α' 90). 

5. Αν μεταγενέστερα διαπιστωθεί αιτιολογημένα ότι οι 
εκχωρούμενες απαιτήσεις δεν υπήρχαν, η εκχώρηση μα¬ 
ταιώνεται. Στην περίπτωση αυτή τα μη συνυπολογισθέ- 
ντα - εκχωρηθέντα μισθώματα προστίθενται στο συνολικό 
εισόδημα του εκχωρητή κατά το χρόνο φορολογίας του, 
προκειμένου να προσδιορισθεί ο συνολικός φόρος με την 
έκδοση σχετικής πράξης διορθωτικού προσδιορισμού φό¬ 
ρου κατά τις διατάξεις του Ν. 4174/2013 (Α' 170). 

Αρθρο 3 

1. Τα ανωτέρω ισχύουν για συμβάσεις μίσθωσης ακί¬ 
νητης περιουσίας σε χρήμα. 

ΔΗΛΩΣΗ ΕΚΧΩΡΗΣΗΣ 

ΜΗ ΕΙΣΠΡΑΧΘΕΝΤΩΝ ΜΙΣΘΩΜΑΤΩΝ ΑΚΙΝΗΤΗΣ ΠΕΡΙΟΥΣΙΑΣ 
για την αφαίρεσή τους από το συνολικό εισόδημα του φορολογικού έτους 20 
_ (παράγραφος 4 άρθρου 39 ν.4172/2013) _ 

Προς τον Προϊστάμενο της Δ.Ο.Υ. 


ΣΤΟΙΧΕΙΑ 

ΕΚΜΙΣΘΩΤΗ - 

ΕΚΧΩΡΗΤΗ 

Επώνυμο Όνομα Όνομα πατέρα 

Διεύθυνση: οδός αριθμ. ΤΑΧ.ΚΩΔ. Δήμος 

Α.φ.Μ. 

Α.Δ.Τ. ή Διαβατηρίου 

Α/Α δήλωσης πληροφοριακών στοιχείων μίσθωσης 
ακίνητης περιουσίας ή Α/Α καταχώρησης μισθωτηρίου 


Δηλώνω ότι έχω/είχα εκμισθώσει με το από.συμφωνητικό μίσθωσης (εφόσον έχει συναφθεί έγγραφη σύμβαση μίσθωσης) στον/στην 


ΣΤΟΙΧΕΙΑ 

ΜΙΣΘΩΤΗ - 

ΟΦΕΙΛΕΤΗ 

Επώνυμο/Επωνυμία 

Όνομα 

Όνομα πατέρα. 

Διεύθυνση: οδός 

αριθμ. ΤΑΧΚΩΔ. Δήμος 

Α.Φ.Μ. 

Α.Δ.Τ. ή Διαβατηρίου 

Δ.Ο.Υ. 

Η ακίνητη περιουσία μου 1 2 .που 

βρίσκεται στη Διεύθυνση: οδός. 

.αριθ. 


ΤΑΧ.ΚΩΔ. Δήμος.θέση 2 .με επιφάνεια .τ.μ και μου ανήκει κατά ποσοστό 


συνιδιοκτησίας.είδος κυριότητας 3 . 

Με τη δήλωσή μου αυτή, κατ' εφαρμογή όσων ορίζονται στις διατάξεις της παραγράφου 4 του άρθρου 39 του ν. 
4172/2013, επειδή ο/η πιο πάνω μισθωτής δεν μου κατέβαλε νομίμως και προσηκόντως τα μισθώματα της περιόδου από 

././.έως ././.μηνιαίου ποσού .Ευρώ και συνολικού ποσού .Ευρώ, 

που μου οφείλει, από την ανεμπόδιστη χρήση της υπόψη ακίνητης περιουσίας μου, εκχωρώ, χωρίς αντάλλαγμα, στο 
Δημόσιο τα δικαιώματά μου για την είσπραξη αυτών των μισθωμάτων. 

Επίσης, δηλώνω υπεύθυνα ότι ο/η υπόψη οφειλέτης δεν έχει προβάλει, νομίμως ένσταση συμψηφισμού ή άλλες 
παρόμοιες ενστάσεις σε βάρος μου. 

Σας επισυνάπτω τα στοιχεία που αποδεικνύουν τη νομιμότητα αυτής της απαίτησής μου, και σας βεβαιώνω ότι, 
εκτός από αυτά τα έγγραφα δεν έχω στην κατοχή μου άλλα αποδεικτικά στοιχεία, που να θεμελιώνουν την εκχωρούμενη 
απαίτησή μου. 

Παρακαλώ να ενεργήσετε εκκαθάριση φόρου εισοδήματος για το φορολογικό έτος 20.χωρίς να περιλάβετε στο 

συνολικό εισόδημά μου, το ποσό των πιο πάνω μισθωμάτων που εκχωρώ, χωρίς αντάλλαγμα στο Δημόσιο. 

ΕΓΓΡΑΦΑ ΠΟΥ ΕΠΙΣΥΝΑΠΤΩ 4 

1. Το από.συμφωνητικό μίσθωσης (εφόσον έχει συναφθεί έγγραφη σύμβαση μίσθωσης). 

2. Η από.εξώδικη καταγγελία μίσθωσης ή πρόσκληση καταβολής μισθωμάτων 

3. Η από.αγωγή απόδοσης του μισθίου και καταβολής μισθωμάτων 

4. Η αριθμ.από.δικαστική απόφαση του. 

5. Υπεύθυνη Δήλωση του ν. 1599/1986 

6 . 


. 20 .... 

Ο Εκχωρών Δικαιούχος 


1 Κατοικία, Κατάστημα, Γραφεία, Αποθήκη, Γαία, κτλ 

2 Ισόγειο, 1°ί όροφος κτλ 

3 Πλήρη κυριότητα, επικαρπία 

4 Όλα τα έγγραφα που υπάρχουν, κατά περίπτωση 

2. Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 2015 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.20 05 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π, δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννβόπΐ33ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02010550506 1 50004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































